कार्यशाला में बताया गया कि 6 माह तक के शिशु के लिए मॉ का दूध ही सर्वोत्तम और सम्पूर्ण आहार माना गया है। इसे ध्यान में रखते हुए स्तनपान को बढ़ावा देने के लिए सरकार एवं अन्य संस्थाओं द्वारा कई अभियान चलाए जा रहे हैं। शिशु को माता के दूध से वंचित रखना उसके शारीरिक एवं मानसिक विकास के लिए घातक है। मीडियाजनों से मॉ के दूध के महत्व को समझाने तथा स्तनपान से संबंधित व्याप्त भ्रांतियों को दूर करने में सहयोग की अपील की गई। पत्रकारों ने स्तनपान अभियान की सफलता के लिए अनेक सुझाव भी दिए।